2020. gada 17. decembrī Noteikumi Nr. 823

Rīgā (prot. Nr. 84 88. §)

**Grozījumi Ministru kabineta 2020. gada 19. marta noteikumos Nr. 149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība"**

Izdoti saskaņā ar

[Attīstības finanšu institūcijas likuma](https://m.likumi.lv/ta/id/270323-attistibas-finansu-institucijas-likums)

[12. panta](https://m.likumi.lv/ta/id/270323-attistibas-finansu-institucijas-likums#p12) ceturto daļu

1. Izdarīt Ministru kabineta 2020. gada 19. marta noteikumos Nr. 149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība"(Latvijas Vēstnesis, 2020, 57A., 60A. nr.) šādus grozījumus:

1.1. aizstāt 6. punktā skaitli "50 000 000" ar skaitli "60 000 000";

1.2. izteikt 8. punktu šādā redakcijā:

"8. Aizdevumi paredzēti Covid-19 izplatības seku negatīvi ietekmēto saimnieciskās darbības veicēju apgrozāmo līdzekļu finansēšanai, ja saimnieciskās darbības veicējs ir ekonomiski dzīvotspējīgs, vērtējot saimnieciskās darbības potenciālu un ilgtspēju, nodrošinājumu un tā likviditāti, saimnieciskās darbības veicēja esošo un nākotnes finanšu situāciju, zināšanas un pieredzi, uzņēmējdarbības riskus un citus faktorus, un apgrozāmo līdzekļu aizdevums ir nepieciešams, lai mazinātu Covid-19 izplatības seku negatīvo ietekmi uz tā saimniecisko darbību vai finanšu stāvokli.";

1.3. aizstāt 11. punktā skaitli "12" ar skaitli "18";

1.4. izteikt 21. punktu šādā redakcijā:

"21. Atbalstu nepiešķir vidējam vai lielajam saimnieciskās darbības veicējam, kurš jau 2019. gada 31. decembrī bija un atbalsta piešķiršanas brīdī ir uzskatāms par nonākušu grūtībās atbilstoši Komisijas regulas Nr. 651/2014 2. panta 18. punktā minētajai definīcijai.";

1.5. papildināt III nodaļu ar 21.1 punktu šādā redakcijā:

"21.1 Atbalstu nepiešķir sīkajam (mikro) vai mazajam saimnieciskās darbības veicējam, ja tas vienlaikus atbilst šādām pazīmēm:

21.11. tas jau 2019. gada 31. decembrī bija nonācis grūtībās atbilstoši Komisijas regulas Nr. 651/2014 2. panta 18. punktā minētajai definīcijai;

21.12. tam atbalsta piešķiršanas brīdī ir ierosināta tiesiskās aizsardzības procesa lieta, tiek īstenots tiesiskās aizsardzības process vai ir pasludināts maksātnespējas process, vai tas ir saņēmis glābšanas atbalstu un nav atmaksājis aizdevumu vai atsaucis garantiju, vai tas ir saņēmis pārstrukturēšanas atbalstu un uz to attiecas pārstrukturēšanas plāns.";

1.6. papildināt 22. punktu ar otro teikumu šādā redakcijā:

"Ja saimnieciskās darbības veicējam saskaņā ar šo noteikumu 11. punktu tiek pagarināts aizdevuma atmaksas uzsākšanas termiņš, no jauna izvērtē un pārbauda atbilstību *de minimis* atbalsta nosacījumiem un aprēķina subsīdijas ekvivalentu.";

1.7. izteikt 29. un 30. punktu šādā redakcijā:

"29. Ja ir pārkāpti komercdarbības atbalsta piešķiršanas nosacījumi, kas piemērojami atbilstoši šo noteikumu 5.1. apakšpunktam piešķirtajam atbalstam, atbalsta saņēmējam ir pienākums atmaksāt sabiedrībai "Altum" visu projekta ietvaros saņemto nelikumīgo valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. [794/2004](http://eur-lex.europa.eu/eli/reg/2004/794/oj/?locale=LV), ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108. panta](https://likumi.lv/ta/id/313370#p108) piemērošanai (turpmāk – Komisijas regula Nr. [794/2004](http://eur-lex.europa.eu/eli/reg/2004/794/oj/?locale=LV)), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts atbalsta saņēmējam, līdz tā atgūšanas dienai, ievērojot Komisijas regulas Nr. [794/2004](http://eur-lex.europa.eu/eli/reg/2004/794/oj/?locale=LV) 11. pantā noteikto procentu likmes piemērošanas metodi.

30. Ja ir pārkāptas Komisijas regulas Nr. 1407/2013, Komisijas regulas Nr. 1408/2013 vai Komisijas regulas Nr. 717/2014 prasības, atbalsta saņēmējam ir pienākums atmaksāt sabiedrībai "Altum" visu atbilstoši šo noteikumu 5.2. apakšpunktam projekta ietvaros saņemto valsts atbalstu kopā ar procentiem, kuru likmi publicē Eiropas Komisija saskaņā ar Komisijas regulas Nr. [794/2004](http://eur-lex.europa.eu/eli/reg/2004/794/oj/?locale=LV) 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. [794/2004](http://eur-lex.europa.eu/eli/reg/2004/794/oj/?locale=LV) 11. pantā noteikto procentu likmes piemērošanas metodi.";

1.8. izteikt 35. punktu šādā redakcijā:

"35. Finanšu ministrija, pamatojoties uz sabiedrības "Altum" iesniegto informāciju, līdz 2021. gada 30. jūnijam informē Eiropas Komisiju par šo pasākumu, kas tiek īstenots saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863), kā arī iesniedz Eiropas Komisijā ikgadējo pārskatu par sniegto atbalstu.";

1.9. izteikt 36.1. apakšpunktu šādā redakcijā:

"36.1. atbilstoši šo noteikumu 5.1. apakšpunktam – līdz 2021. gada 30. jūnijam;".

2. Noteikumi stājas spēkā ar dienu, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.

3. Ekonomikas ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

Ministru prezidents A. K. Kariņš

Ekonomikas ministrs J. Vitenbergs